Jong vrou ernstig beseer na vragmotor kar trefDie wrak van die voertuig. Foto: ER24 Die vragmotor, wat met ŉ vrag goedere op pad na Ventersdorp was, het aan die bestuurderskant van die motor vasgery. Die motor is so erg beskadig dat die brandweer se hulp ingeroep moes word om die jong vrou wat die motor bestuur het, te bevry. ER24-paramedici het haar op die toneel behandel waarna sy per ambulans na die Mediclinic in Potchefstroom geneem is. Volgens paramedici wil dit voorkom asof sy onder meer bene in haar gesig gebreek het. Die passasier se beserings is minder ernstig, maar sy is ook hospitaal toe geneem. Die vragmotorbestuurder is nie beseer nie.